stanford-oval/wikipedia huggingface dataset:
Bg

Bg tai BG voi tarkoittaa seuraavia:
Bulgaria, ISO 3166-1 -koodi BG, valtio tai muu maantieteellinen alue
bulgaria, ISO 639-1 -koodi bg, kieli
Biman Bangladesh Airlines, IATA-koodi BG, lentoyhtiö
BG Group, brittiläinen öljy- ja kaasuyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bg”, voi hakea sivunnimihaulla, laajalla sivunnimihaulla tai tekstihaulla.
Bring You Home

| Bring You Home Ronan Keating |
| --- | --- | --- |

Studioalbumin tiedot
 Äänitetty : 2005–2006
 Julkaistu: 5. kesäkuuta 2006
 Tuottaja(t): Mark Taylor
 Tyylilaji: pop
 Kesto: 52.54
 Levy-yhtiö: Polydor
Ronan Keatingin muut julkaisut
| 10 Years of Hits 2004 | Bring You Home 2006 | Songs for My Mother 2009 |
Bring You Home on irlantilaisen laulajan, Ronan Keatingin neljäs studioalbumi. Se julkaistiin 5. kesäkuuta, 2006 suuressa osassa maailmaa ja sen tuotti suurimmaksi osaksi Mark Taylor. Albumi sai arvosteluja laidasta laitaan ja saavutti kolmossijan Britannian albumilistalla.
Julkaisut

Ensimmäinen single oli "All Over Again", duetto Kate Rusbyn kanssa, joka julkaistiin vain Britanniassa ja Irlannissa 29. toukokuuta, 2006. Britannian listalla se meni kuudenneksi. Muualla maailmassa julkaistiin Goo Goo Dolls -cover "Iris", johon kuvattiin video Dubaissa. 14. elokuuta, 2006 sama kappale julkaistiin myös Britteinsaarilla, missä se meni sijalle 15 ollen näin Ronan Keatingin heikoimmin menestynyt single. James Masterson kirjoitti uk.launch-sivustolla epäilevänsä laulun olevan kirottu, sillä alkuperäinen versio jäi sijalle 26 heinäkuussa 1999, vaikka kappale olikin suuri radiohitti ympäri maailmaa. Kolmas single "This I Promise You" julkaistiin ainoastaan digitaalisessa muodossa joulukuussa 2006, mutta siihenkin kuvattiin musiikkivideo.
Levytys

Ronan Keating levytti albumia yhteensä 18 kuukauden aikana kotistudiossaan. Joissain kappaleissa onkin vaikutteita tästä ympäristöstä. "Bring You Home" on laulu hänen lapsilleen, "This I Promise You" kertoo naimisiinmenosta ja "Superman" on laulu hänen vaimolleen. Albumilla on myös useita cover-versioita, joita ovat alkuperäisine esittäjineen: "Friends In Time" (Golden Horde), "All Over Again" (Neil McCoy), "Iris" (Goo Goo Dolls), "To Be Loved" (Westlife) ja "Hello Again" (Neil Diamond). Suuren covereiden lukumäärän epäillään johtuvan edellisen albumin, Turn It On (2003), heikosta myynnistä. Ronan sanoikin promootion yhteydessä useaan otteeseen tämän albumin olevan paluu hänen juurilleen ja siihen mitä hän tekee parhaiten. Hieman rokahtavamman edeltäjän sijaan Bring You Home sisältää yhtä poikkeusta, dance-vaikutteista "Back In The Backseat" -kappaletta, lukuun ottamatta pelkkiä ballaadeja ja hidastempoisia pop-biisejä.
Kappaleet

Friends in Time – 5:44
This I Promise You – 3:55
All Over Again – 4:31 (feat. Kate Rusby)
Iris – 4:08
To Be Loved – 3:04
Superman – 4:19
It's So Easy Lovin' You – 4:08
Back in the Backseat – 3:39
Bring You Home – 3:16
Hello Again – 4:02
Just When I'd Given Up Dreaming – 4:17
We Just Need Time – 3:56
So Far Away – 3:55 (Britannian ja Irlannin painokset)
All Over Again (Alternative Version, feat. Rita Comisi)
All Over Again (Alternative Version, feat. Rita Guerra)
Arvostelut

AllMusic:
Listasijoitukset

| Maa | Korkein sijoitus |
| --- | --- |
Sveitsi: 3
UK: 3
Australia: 6
Saksa: 7
Uusi-Seelanti: 7
Itävalta: 10
Irlanti: 16
CMOS-kenno

Filmikamera
Valokuvafilmi
mustavalkofilmi
värifilmi
dia
filmiherkkyys
Digitaalikamera
Valokuvakenno
CMOS
CCD
rajauskerroin
kohina
ISO-luku
Digitaalinen tallennusmedia
Muistikortti
CF
SD
xD
Memory Stick
Valokuvien tiedostomuoto
JPEG
RAW:t
TIFF
Objektiivi
laajakulma
normaali
kauko
bokeh
tynnyri
tyyny
vinjetointi
Kuvankäsittely
Kuvankäsittelyohjelma
Photoshop
Photo-Paint
GIMP
Krita
PaintShop Pro
Pixel32
Paint.NET
RawTherapee
Teemasivu
CMOS-kenno on digitaalikameroissa käytettävän valoherkän kennon tyyppi.
CMOS-kennot tulivat markkinoille 1998 CCD-kennojen vaihtoehdoksi, 
ja CMOS-kennojen käyttö on sen jälkeen pikkuhiljaa lisääntynyt ja syönyt markkinoita CCD-kennoilta sekä markkinoiden ala- että yläpäästä (kännykkäkamerat sekä digitaaliset järjestelmäkamerat).
Perinteinen CCD-kenno oli yksinkertainen laite, jossa jokainen pikseli vain reagoi valoon ja talletti valon siihen aiheuttaman varauksen, ja varaus siirretään piirillä eteenpäin käsittelyä ja lukemista varten, ja mm. AD-muunnos tehdään erillisellä piirillä. Varauksen siirto pikseliltä eteenpäin kuluttaa verrattain paljon sähköä.
CMOS-kennossa sen sijaan jokaisessa pikselissä itsessään tehdään muunnos varauksesta jännitteeksi sekä signaalin vahvistus, jolloin varausta ei tarvitse siirtää kennopiirillä mihinkään, mistä johtuen CMOS-kennoilla päästään yleensä pienempään virrankulutukseen kuin CCD-kennoilla. Lisäksi mm. AD-muunnos tehdään CMOS-kennoilla yleensä itse kennopiirillä, jolloin CMOS-kennon kanssa tarvitaan kameraan vähemmän muita piirejä.
Normaali CMOS-kenno lukee kuvan pikseli kerrallaan vasemmalta oikealle ja ylhäältä alas. Tämä aiheuttaa vääristymää kuviin, joissa on nopeaa toimintaa. Tätä nimitetään rolling shutter -toiminnaksi. Ns. global shutter -sensori tallentaa jokaisen pikselin arvon aluksi analogiseen muistiin, joka siirretään digitaalisesti käsiteltäväksi.
Tutkimustyö alkoi 1963 (RCA Sarnoff Labs). Nykyisin käytettävä kuvasensorityyppi kehitettiin 1990-luvun loppupuolella. CMOS-kennot ovat nopeampia ja halvempia kuin CCD-kennot. Ne kuluttavat virtaa vain noin 10–30 % CCD-kennon virrankulutuksesta.
Benelli M4 Super 90

| Benelli M4 Super 90 |
| --- | --- |

Tyyppi:  haulikko
Valmistaja:  Benelli Armi SpA
Valmistusmaa:   Italia
Tekniset tiedot
Piipun pituus:  470mm 
Paino (tyhjänä):  3,8 kg 
Benelli M4 Super 90 on italialaisen Benelli Armin suunnittelema ja valmistama  kaasumäntätoiminen itselataava haulikko. Yhdysvaltain merijalkaväki otti sen vuonna 2001 palveluskäyttöön nimikkeellä M1014.
Aiheesta muualla

Kuvia tai muita tiedostoja aiheesta Benelli M4 Super 90 Wikimedia Commonsissa
M1014 käytössä.
Bandyliigakausi 2008–2009

| Bandyliiga 2008–2009 |
| --- | --- |
Joukkueiden määrä:  11
Mestari:  OLS
Toinen sija:  HIFK
Kolmas sija:  OPS
Paras maalintekijä:  Harri Kauhanen, WP-35 (43)
  ← 2008 :  2010 → 
Jääpallon Bandyliigassa kaudella 2008-2009 pelattiin ensin yksinkertainen runkosarja, jonka jälkeen sarja jaettiin valioliigaan ja jatkosarjaan. Mestaruus ratkaistiin kahdeksan parhaan pudotuspeleillä.
Aiempina kausina ennakkosuosikkina kauteen lähtenyt Tornion Palloveikot menetti lähes koko joukkueensa Ruotsin allsvenskanissa pelanneeseen Haaparanta-Tornio Bandyyn, joka tavoitteli nousua Elitserieniin jonne se myös onnistui nousemaan. Menetysten takia ToPV sijoittui sarjassa viimeiseksi. ToPV:n menetysten takia suurimmat suosikit kauteen lähdettäessä olivat Oulun Luistinseura ja Helsingin IFK, jotka lopulta myös kohtasivat loppuotteluissa. Mestaruuden voitti lopulta OLS ja HIFK saavuitti hopeaa. Oulun Palloseura saavutti pronssia. Edellisen kerran OPS oli ollut mitalisijalla yli 40 vuotta aikaisemmin, vuonna 1967.
Runkosarja

| Joukkue | O | V | T | H | Maalit | P | OLS | HIFK | Vei | Aki | OPS | Nar | Kamp | WP35 | JPS | Bot | ToPV |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Oulun Luistinseura | 10 | 9 | 1 | 0 | 102-25 | 19 |  | - | - | - | 14-3 | 12-3 | 6-2 | - | 22-2 | 12-5 | - |
| Helsingin IFK | 10 | 8 | 0 | 2 | 61-22 | 16 | 3-4 |  | - | - | - | 4-2 | - | 7-2 | 10-3 | 5-3 | - |
| Lappeenrannan Veiterä | 10 | 7 | 2 | 1 | 44-24 | 16 | 2-2 | 3-1 |  | - | - | 4-4 | 0-7 | - | - | 9-1 | - |
| Porvoon Akilles | 10 | 6 | 0 | 4 | 62-30 | 12 | 3-6 | 3-6 | 1-3 |  | - | - | - | 6-3 | 13-2 | - | - |
| Oulun Palloseura | 10 | 6 | 0 | 4 | 55-42 | 12 | - | 0-5 | 4-5 | 7-1 |  | - | - | 7-2 | - | - | 14-1 |
| Porin Narukerä | 10 | 5 | 1 | 4 | 55-45 | 11 | - | - | - | 3-6 | 2-7 |  | 6-5 | - | 10-2 | - | 12-0 |
| Mikkelin Kampparit | 10 | 5 | 0 | 5 | 58-35 | 10 | - | 2-3 | - | 0-7 | 3-1 | - |  | - | 13-2 | - | 13-0 |
| Warkauden Pallo -35 | 10 | 4 | 0 | 6 | 56-49 | 8 | 2-7 | - | 2-3 | - | - | 3-4 | 9-5 |  | - | 3-2 | - |
| Jyväskylän Seudun Palloseura | 10 | 2 | 0 | 8 | 41-96 | 4 | - | - | 1-6 | - | 4-6 | - | - | 8-10 |  | 7-5 | 10-1 |
| Botnia-69, Helsinki | 10 | 1 | 0 | 9 | 32-67 | 2 | - | - | - | 0-8 | 5-6 | 2-9 | 1-8 | - | - |  | 8-0 |
| Tornion Palloveikot | 10 | 0 | 0 | 10 | 3-134 | 0 | 0-17 | 0-17 | 1-9 | 0-14 | - | - | - | 0-20 | - | - |  |
Jatkosarjat > Valioliiga

| Joukkue | O | V | T | H | Maalit | P | OLS | HIFK | Vei | Aki | OPS | Nar |
| --- | --- | --- | --- | --- | --- | --- | --- | --- | --- | --- | --- | --- |
| Oulun Luistinseura | 10 | 7 | 2 | 1 | 54-20 | 19 |  | 5-2 | 8-2 | 10-3 | 4-0 | 7-1 |
| Helsingin IFK | 10 | 5 | 2 | 3 | 42-32 | 14 | 2-3 |  | 5-1 | 2-4 | 6-4 | 5-4 |
| Porvoon Akilles | 10 | 5 | 1 | 4 | 33-47 | 11 | 0-8 | 2-2 |  | 4-5 | 4-3 | 7-6 |
| Lappeenrannan Veiterä | 10 | 3 | 2 | 5 | 42-54 | 9 | 1-1 | 3-6 | 4-5 |  | 4-9 | 8-5 |
| Oulun Palloseura | 10 | 2 | 4 | 4 | 36-37 | 8 | 3-3 | 3-3 | 3-4 | 5-5 |  | 3-1 |
| Porin Narukerä | 10 | 2 | 1 | 7 | 39-56 | 5 | 6-5 | 3-9 | 3-4 | 7-5 | 3-3 |  |
Jatkosarjat > Bandyliigan jatkosarja

| Joukkue | O | V | T | H | Maalit | P | Ka | WP35 | JPS | Bot | ToPV |
| --- | --- | --- | --- | --- | --- | --- | --- | --- | --- | --- | --- |
| Mikkelin Kampparit | 8 | 6 | 0 | 2 | 64-20 | 14 |  | 7-2 | 8-5 | 9-1 | 14-0 |
| Warkauden Pallo -35 | 8 | 5 | 1 | 2 | 67-29 | 12 | 5-3 |  | 10-2 | 9-3 | 19-1 |
| Jyväskylän Seudun Palloseura | 8 | 5 | 0 | 3 | 61-34 | 10 | 4-3 | 8-3 |  | 6-1 | 18-1 |
| Botnia-69, Helsinki | 8 | 3 | 1 | 4 | 40-42 | 7 | 3-5 | 5-5 | 6-5 |  | 7-2 |
| Tornion Palloveikot | 8 | 0 | 0 | 8 | 7-114 | 0 | 0-15 | 0-14 | 2-13 | 1-14 |  |
Puolivälierät

Puolivälierät pelattiin paras kolmesta -menetelmällä siten, että ensimmäinen ottelu käytiin heikommin sijoittuneen ja toinen sekä tarvittaessa kolmas ottelu paremmin sijoittuneen kotikentällä.
| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Oulun Luistinseura | 2-0 | Warkauden Pallo -35 | 9-2 | 18-2 | - |
| Helsingin IFK | 2-0 | Mikkelin Kampparit | 5-2 | 6-3 | - |
| Porvoon Akilles | 0-2 | Porin Narukerä | 2-5 | 1-5 | - |
| Lappeenrannan Veiterä | 0-2 | Oulun Palloseura | 4-5 | 2-4 | - |
Välierät

Välierät pelattiin paras kolmesta menetelmällä samoin kuin puolivälierätkin.
| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Helsingin IFK | 2-1 | Porin Narukerä | 3-2 | 3-6 | 10-2 |
| Oulun Luistinseura | 2-0 | Oulun Palloseura | 6-4 | 5-1 | - |
Pronssiottelu

| Joukkue #1 | Tulos | Joukkue #2 |
| --- | --- | --- |
| Oulun Palloseura | 4–1 | Porin Narukerä |
Loppuottelut

Loppuottelut pelattiin paras kolmesta menetelmällä samoin kuin aiemmat kierroksetkin.
| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Oulun Luistinseura | 2–1 | Helsingin IFK | 3-0 | 3-7 | 10-2 |
Lopulliset sijoitukset

| Sija | Joukkue |
| --- | --- |
1.: Oulun Luistinseura
2.: Helsingin IFK
3.: Oulun Palloseura
4.: Porin Narukerä
Suomen mestarit

OLS: Juho-Pekka Airaksinen, Janne Parpala, Vesa Leino, Hannu Simoska, Jarmo Mällinen, Ville-Veikko Angeria, Marko Veittikoski, Markus Kumpuoja, Pertti Virtanen, Matti Immonen, Timo Arjanko, Atte Lämsä, Juha Nousiainen, Kimmo Keränen, Petteri Luomansuu, Sami Harjuoja, Antti Alajoutsijärvi, Ilari Moisala, Hannu Kauttio, Marko Kilpeläinen, Samuli Niskanen.
Parhaat maalintekijät

| Sija | Pelaaja | Joukkue | Maalit |
| --- | --- | --- | --- |
| 1. | Harri Kauhanen | WP-35 | 43 |
| 2. | Rasmus Lindqvist | Akilles | 37 |
| 3. | Jukka Loukkola | OLS | 31 |
| 4. | Samuli Niskanen | OLS | 30 |
| 5. | Lasse Kyllönen | Kampparit | 29 |
| 6. | Lauri Söderström | HIFK | 28 |
| 6. | Markus Kumpuoja | OLS | 28 |
| 8. | Jarmo Mällinen | OLS | 27 |
| 9. | Tero Määttälä | Botnia-69 | 26 |
| 10. | Petri Perkaus | Narukerä | 21 |
Ana Diaz

| Ana Diaz |
| --- | --- |
 Ana Diaz syyskuussa 2018.
Henkilötiedot
Koko nimi:  Ana Gabriela Esmeralda Diaz Molina
Syntynyt: 7. kesäkuuta 1977 (ikä 47)  Västerås, Ruotsi
Ana Gabriela Esmeralda Diaz Molina (s. 7. kesäkuuta 1977 Västerås) on ruotsalainen laulaja ja lauluntekijä. Hän on tehnyt sanoituksia monille suosituille artisteille tai yhtyeille, kuten Britney Spearsille, One Directionille ja Zara Larssonille.
Diazilla on suomalainen äiti ja venezuelalainen isä. Hän on kasvanut Ruotsin Västeråsissa. Hänestä piti tulla hammaslääkäri, mutta opinnot jäivät kesken, kun hän pääsi kokopäivätöihin Sony/ATV-levy-yhtiöön tekemään musiikkia muille artisteille. Tämän työn takia hän muutti Lontooseen. Nykyään hän asuu Tukholmassa.
Aiheesta muualla

Wikimedia Commonsissa on kuvia tai muita tiedostoja aiheesta .
Anna Haaranen

Anna Milka Dorothea Haaranen (s. 11. lokakuuta 1962 Harjavalta) on suomalainen näyttelijä, joka on näytellyt teatterissa ja monissa kotimaisissa elokuvissa. Hänet tunnetaan television Paavo ja Raili -sarjan Lissuna, joka uskoo ennustuksiin ja lukee ”ajatuksensa” korttien kautta. Haaranen nähtiin draamasarjassa Korpelan kujanjuoksu (2016–2018), jossa hän näyttelee kieroa taloudenhoitaja Anitaa.
Haaranen on opiskellut Teatterikorkeakoulussa 1984–1988. Hän näytteli Tampereen Työväen Teatterissa 1988–1995, sen jälkeen hän on näytellyt freelancerina teattereille ja televisiossa.
Anna Haaranen on myös flamencotaiteilija. Hän aloitti flamencon harrastuksensa 1978.[lähde? ] Haaranen omistaa flamencotanssikoulu Carmenin kengän ja antaa flamenco-opetusta Tampereella, Hämeenlinnassa ja Lahdessa.
Näytelmiä > Suomen Kansallisteatteri

Kupariavain (1976)
Mitta mitasta (1979)
Keisari Jones (1979)
Lehtolapsi (1980)
Pariisilaiselämää (1981)
Timon Ateenalainen (1982)
Kuoleman tanssi (1987)
Kerran vielä, Sam (1988)
Olga (1995)
Näytelmiä > Muualla

Raivoisat Ruusut - kronikka vallasta (1988, Teatteri Raivoisat Ruusut)
Hevosmorsian (2001, Teatteri Mukamas)
Doña Rosita (2001, Tampereen Teatteri)
'Carmen' (2005, Hämeenlinnan Kaupunginteatteri)
Korpelan Kujanjuoksu (2021, Tampereen Komediateatteri)
Levätkää rauhassa, komisario Palmu (2021, Tampereen Komediateatteri)
Lähde: , ellei toisin mainita.
Palkinnot

Kalle Kaiharin kulttuuripalkinto 1992
Aiheesta muualla

Anna Haaranen Elonetissä.
Anna Haaranen Internet Movie Databasessa. (englanniksi)
Tampereen flamencoyhdistys - Anna Haaranen esittäytyy
Benelli Armi

Benelli Armi on italialainen asevalmistaja, joka aloitti osana Benelliä.
Yritys on tullut tunnetuksi puoliautomaattihaulikoistaan. Puoliautomaattihaulikkomalleja on viittä eri sarjaa, Montefeltro, Raffaello, M-2, Vinci ja Super Black Eagle II sarja. Benelli aloitti joitain vuosia sitten myös pumppuhaulikoiden valmistuksen. Saatavilla on kahta pumppuhaulikkosarjaa, Nova- ja SuperNova-sarjat. Benelli valmistaa myös kiväärejä ja pistooleja.
Asetyypit

Puoliautomaattihaulikot
Montefeltro
Raffaello
M-2
Vinci
Super Black Eagle II
Pumppuhaulikot
Benelli M3.
Benelli Nova
Benelli Supernova
Zoroaster

Zoroaster
Zoroaster oli maailman ensimmäinen varsinainen öljytankkeri. Sen suunnittelivat Ludvig ja Robert Nobel sekä Sven Almqvist Göteborgissa vuonna 1877, ja se rakennettiin seuraavana vuonna. Se oli 45 metriä pitkä ja 8 metriä leveä ja kykeni ottamaan 242 tonnin petrolikuorman. Aluksen suhteellisen pieni koko johtui sen käyttötarkoituksesta: kuljettaa lasti Bakusta Kaspianmereltä Venäjältä Volgaa pitkin Ruotsiin.  Patenttien suojaamattomalle Zoroasterille rakennettiin pian monia sisaraluksia, kuten Buddha, Nordenskjöld, Mohammed, Tatarin, Bramah, Spinoza, Socrates, Darwin, Koran, Talmud ja Calmuck.
Allien tyttösäännöt

Allien tyttösäännöt (Allie Finkle’s Rules for Girls) on Meg Cabotin kirjasarja.
Sarjan kirjat

Allie Finkle’s Rules for Girls: Moving Day, suom. Allien tyttösäännöt 1: Muuttopäivä
Allie Finkle's Rules for Girls: The New Girl suom. Allien tyttösäännöt 2: Kuningattaria ja kiusanhenkiä
Allie Finkle's Rules for Girls: Best Friends and Drama Queens suom. Allien tyttösäännöt 3: Pusuhippaa
Allie Finkle's Rules for Girls: Stage Fright Allien tyttösäännöt 4: Ramppikuumetta
Allie Finkle's Rules for Girls: Glitter Girls and the Great Fake Out (sarjan viidettä eli viimeistä osaa ei ole suomennettu).
Ana Free

Ana Free
Ana Free, oikealta nimeltään Ana Gomes Ferreira (s. 29. kesäkuuta 1987), on portugalilainen laulaja. Hän nousi kuuluisuuteen videopalvelu YouTuben kautta. Free aloitti omien cover-kappaleidensa lataamisen YouTubeen tammikuussa 2007, samalla kun hän opiskeli Englannissa. Ensimmäisen EP:nsä, Radian, hän julkaisi vuonna 2010. Sen jälkeen hän esiintyi useiden suosittujen artistien kanssa samoilla keikoilla. Hän keräsi rahaa ensimmäistä albumiaan varten PledgeMusic-palvelun kautta.
Freen ensimmäinen single on nimeltään ”Electrical Storm”. Hänen ensimmäinen albuminsa on nimeltään TO.GET.HER.
Aiheesta muualla

Ana Freen kotisivut (Arkistoitu – Internet Archive)
CMM

Capability Maturity Model (CMM) on prosessien kypsyysmalli, jonka avulla pyritään ymmärtämään ja määrittelemään organisaation prosesseja.
CMM:n viisi kypsyystasomallia

CMM erittelee viisi eri tasoa organisaation prosessien kypsyydelle:
Alkutilanne (initial) kaoottinen alkutilanne.
Toistettavissa oleva (repeatable) prosessia käytetään toistuvasti.
Määritelty (defined) prosessi on määritelty/vahvistettu standardoiduksi liiketoiminnan prosessiksi.
Johdettu (managed) prosessin johtaminen ja mittaaminen astuu mukaan kuviohin.
Optimoiva (optimizing) prosessin johtamisen osa-alueena on harkittu prosessin optimointi sekä kehittäminen.
Jokaiselle kypsyystasolle on määritelty myös ns. avainprosessialueet (KPAs, Key Process Areas). Jokaiselle avainprosessialueelle on olemassa seuraavat viisi määritelmää:
Tavoitteet (Goals)
Sitoutuminen (Commitment)
Kyky (Ability)
Mittaaminen (Measurement)
Todentaminen (Verification)
Ana Echazarreta

| Ana Echazarreta |
| --- | --- |

Chilen presidentin aviopuoliso
 23. joulukuuta 1915 – 23. joulukuuta 1920  
Edeltäjä:  Mercedes Valdés
Seuraaja:  Rosa Ester Rodríguez
Henkilötiedot
Syntynyt: 21. maaliskuuta 1864 Santiago, Chile
Kuollut: 25. toukokuuta 1927 (63 vuotta) Santiago, Chile
Vanhemmat:  Juan Manuel Echazarreta Yrigoyen Mercedes Pérez Cotapos Recabarren
Puoliso:  Juan Luis Sanfuentes
Lapset:  5
Ana Josefa María de las Echazarreta Pérez Cotapos (21. maaliskuuta 1864 – 25. toukokuuta 1927) oli vuosina 1915–1920 Chilen presidenttinä toimineen Juan Luis Sanfuentesin puoliso.
Ana Echazarreta syntyi Santiagossa. Hänen vanhempansa olivat Juan Manuel Echazarreta Yrigoyen ja Mercedes Pérez Cotapos Recabarren. Hän meni naimisiin Juan Luis Sanfuentesin kanssa 11. marraskuuta 1885, ja he saivat yhdessä viisi lasta. Echazarreta kuoli Santiagossa.
Aiheesta muualla

Sukututkimus Sanfuentes-perheestä (espanjaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ana Echazarreta
Käännös suomeksi
Andreas Bauer

Andreas Bauer
Andreas Bauer (s. 21. tammikuuta 1964 Oberstdorf) on saksalainen mäkihyppääjä.
Bauer osallistui urallaan kaksiin talviolympialaisiin: Sarajevon olympialaisiin 1984 ja Calgaryn olympialaisiin 1988. Sarajevon olympialaisissa hän oli suurmäen seitsemäs ja normaalimäen 11:s. Calgaryssä hän hyppäsi ainoastaan joukkuemäen kilpailussa, jossa Saksan liittotasavallan joukkue sijoittui kuudenneksi.
Hiihdon maailmanmestaruuskilpailuissa Lahdessa 1989 hän oli normaalimäessä 18:s ja suurmäessä 27:s, sekä joukkuemäessä 8:s Länsi-Saksan joukkueessa. Vuonna 1990 järjestettiin Lentomäen maailmanmestaruuskilpailut Norjan Vikersundissa, jossa hän sijoittui 21:nneksi.
Maailmancupissa Bauer voitti yhden osakilpailun, joka oli vuoden 1987 uudenvuodenpäivän kilpailu Garmisch-Partenkirchenissä. Yhteensä hän saavutti urallaan kuusi palkintokorokepaikkaa.
Bauer lopetti uransa vuonna 1992.
Allied Land Command

| Allied Land Command |
| --- | --- |
 Tunnus
Toiminnassa:  2012–
Rooli:  Naton maavoimien hallinto
Osa joukkoa:  Nato Allied Command Operations
Tukikohta:  İzmir
Komentajat
Nykyinen komentaja:  kenraali Darryl A. Williams
Allied Land Command (LANDCOM) on sotilasliitto Naton taktisen tason johtoporras, eräänlainen esikunta kaikille jäsenmaiden maavoimille. Johtoportaan päämaja sijaitsee İzmirissä Turkissa. Allied Land Commandista käytetään joskus suomenkielistä nimeä Naton maavoimaesikunta.
Historia

Allied Land Command perustettiin nykyisellään 1. joulukuuta 2012, kun johtoportaita yksinkertaistettiin. Izmirissä on ollut komentokeskus jo kauan ja aiemmin siellä on toiminut ennen muun muassa Naton Allied Land Forces South-Eastern Europe (LANDSOUTHEAST). Nykyään Allied Land Commandin tehtävä on suunnitella ja hallita Naton yhteisiä maaoperaatioita.
Käännös suomeksi
Bežtan osa-alue

Bežtan osa-alue Dagestanin kartalla.
Bežtan osa-alue (ven. Бежтинский участок, Bežtinski utšastok) on muodollisesti Tsuntan piiriin kuuluva kunnallinen itsehallintoalue Dagestanissa Venäjällä. Käytännössä piirin oikeudet omaava alue muodostettiin vuonna 1991, kun Tsuntan piirikeskus siirrettiin Bežtan kylästä Kideroon. Asukkaita osa-alueella on 9800 henkeä (vuonna 2009).
Bežtan osa-alue sijaitsee Dagestanin lounaisosan vuoristoseudulla. Lännessä se rajoittuu Tsuntan ja idässä Untsukulin piireihin sekä etelässä Georgiaan. Osa-alue kuuluu Avarskoje Koisun ja muu osa Tsuntan piiristä Andijskoje Koisun jokilaaksoon. Niitä yhdistävä Genuhin sola on talvella usein suljettuna voimakkaan lumentulon takia.
Osa-alueeseen kuuluu viisi maalaiskuntaa: Bežta, Gunzib, Hašarhota, Katšalai ja Tljadal. Katšalain kunta sijaitsee Babajurtin piirin alueella. Hallinnollinen keskus on Bežtan kylä, josta on 274 kilometriä tasavallan pääkaupunkiin Mahatškalaan.
Asukkaista 84,6 % on bežtalaisia, 10,6 % gunzibejä ja 4,8 % tsezejä. Heidän puhumansa kielet kuuluvat dagestanilaisten kielten avaarilaisen ryhmän tseziläiseen alaryhmään. Sivistyskielinään asukkaat käyttävät avaaria ja venäjää.
Alueen pääelinkeino on karjanhoitoon keskittynyt maatalous. Teollisuutta seudulla ei ole. Suuri osa väestöstä saa toimeentulonsa eläkkeistä ja sosiaaliavustuksista. Tulevaisuudessa pyritään kehittämään erityisesti matkailuelinkeinoa.
Paikallislehtenä ilmestyy avaarinkielinen Tsijab gumru (”Uusi elämä”).
Aiheesta muualla

Bežtan osa-alue Dagestanin presidentin sivustolla[vanhentunut linkki] (venäjäksi)
Agul | 
Ahty | 
Ahvah | 
Akuša | 
Babajurt | 
Bežtan osa-alue | 
Bolith | 
Buinaksk | 
Buinaksk | 
Dagestanskije Ogni | 
Dahadajev | 
Derbent | 
Derbent | 
Dokuzpara | 
Gergebil | 
Gumbet | 
Gunib | 
Hasavjurt | 
Hasavjurt |
Hiv | 
Hunzah | 
Izberbaš | 
Južno-Suhokumsk | 
Kaitag | 
Kajakent | 
Karabudahkent | 
Kaspijsk | 
Kazbek | 
Kiziljurt | 
Kiziljurt | 
Kizljar | 
Kizljar | 
Kul | 
Kumtorkala | 
Kurah | 
Lak | 
Levaši | 
Magaramkent | 
Mahatškala | 
Nogai | 
Novolak | 
Rutul | 
Šamil | 
Sergokala | 
Suleiman Stalski | 
Tabasaran | 
Tarumovka | 
Tljarata | 
Tšaroda | 
Tsumada | 
Tsunta | 
Untsukul